stanford-oval/wikipedia huggingface dataset:
Innovatiivisuus

Innovatiivisuus on luovuuden ja keksimisen lähikäsite. Innovatiivisuudella voidaan tarkoittaa ominaisuutta, joka on kykyä ja halua luoda ja ottaa käyttöön innovaatioita eli tietynlaista uudistus- ja uudistumisvalmiutta. Innovatiivisuus voi ilmetä esimerkiksi yksittäisissä ihmisissä, yrityksissä tai alueissaselvennä. Lisäksi toimintaa itsessäänselvennä voidaan kuvailla innovatiiviseksi. Rajatummin määriteltynä innovatiivisuutta on yksinkertaisesti kyky luoda innovaatioita, laajemmin tulkittuna innovatiivisuus on avoimuutta uusia ideoita ja uudistuksia kohtaan
Yleisesti todetaan, että innovatiivisuutta tarvitaan paitsi liiketoiminnassa, myös koko yhteiskunnassa, jotta kiihtyvässä kasvutahdissa on mahdollista pärjätä. Yhteiskunnallisella tasolla innovatiivisuuteen liittyy kaksi ulottuvuutta: (1) kyky luoda kehittämisen ja tutkimuksen avulla uutta osaamista ja uutta tietoa ja (2) kyky luoda uudenlaista liiketoimintaa.lähde?
Innovatiivisuuden osatekijät

Innovatiivisuuden voidaan katsoakenen mukaan? olevan luovuutta, johon liittyy käytäntöönsaattamispyrkimysselvennä. Esimerkiksi innovatiivisuudesta väitelleen Reijo Siltalan mukaan innovatiivuus on monipuolista oppimista edellyttävää (1) luovuutta, jolla on prosessiin tai tapahtumaan liittyviä (2) positiivisia vaikutuksia (3) käytännössä.
Innovatiiviseksi työyhteisöksi kehittyminen

Robert D. Behnin mukaan innovatiiviseksi työyhteisöksi voi tietoisesti pyrkiä kehittymään.
Tärkeää tällöin on kymmenen perusperiaatetta:
Vastaa välittömästi pyyntöihin työolosuhteiden parantamisesta
Salli virheitä
Luo tietty päämäärä ja tapa arvioida suorituksia
Laajenna työnkuvia
Siirrä ihmisiä eri tehtäviin
Palkitse ryhmiä, älä yksittäisiä henkilöitä
Tee hierarkia niin mahdollisimman vähäiseksi
Hajota toiminnallisia yksiköitä
Anna jokaiselle kaikki työssä tarvittava tieto
Tuo esiin ja kerro toimivista innovaatioista
Aiheesta muualla

Innovaatio Tieteen termipankki
Innovatiivisuus ja yhteistoiminnallinen oppiminen liike-elämässä ja opetuksessa.
Kasvun pelivara. Innovatiivisuus, motivaatio ja jaksaminen markkinointiviestintäyrityksissä.[vanhentunut linkki]
Innovaatioiden lähteillä.[vanhentunut linkki]
Opetuksen innovaatiot ja innovatiivisuus opetuksessa. Työ- ja elinkeinoministeriön julkaisu
Työelämän innovatiivinen kehittäminen. Työpoliittinen aikakauskirja
Dr20

| Dr20 |
| --- | --- |
 Dr20-dieselveturi ohittamassa Pukinmäen rautatieasemaa heinäkuussa 2023.
Perustiedot
Tyyppi:  dieselsähköinen veturi
Liikennöitsijä:  North Rail Oy
Valmistaja:  Tülomsaş
Lukumäärä:  9
Valmistusvuodet:  2013–2014, muutettu 2020
Numerointi:  29008–29016
Tekniset tiedot
Huippunopeus:  120 km/h
Paino:  122 t
Pituus:  21 700 mm
Raideleveys:  1 524 mm
Pyörästö:  Co'Co'
Moottori:  GE PowerHaul P616
Moottorin teho:  2 750 kW
Dr20 on North Rail Oy:n (ennen Operail Finlandin) käytössä oleva dieselveturi. Veturit ovat General Electricin suunnittelemia ja turkkilaisen Tülomsaş-yhtiön valmistamia. Niiden mallimerkintä on PowerHaul PH37ACai. Kyseiset veturit ovat uudenveroisia, sillä alun perin niiden oli määrä mennä saksalaisen Heavy Haul Power Internationalin käyttöön. Veturit olivat varastoituna Cottbusissa Saksassa ennen niiden toimittamista tehtaalle Turkkiin muutostöitä varten. Ennen Suomeen saapumista vetureiden telit vaihdettiin leveäraiteisiksi ja vetureihin asennettiin suomalainen JKV-laitteisto.
Kaksi ensimmäistä veturia toimitettiin Hangon satamaan 23. kesäkuuta 2020. Veturit laivattiin Turkista Suomeen Gibraltarille rekisteröidyllä M/S Accum -aluksella. Kolme seuraavaa veturia toimitettiin Hangon satamaan 15. syyskuuta 2020. Seuraavat kaksi veturia saapuivat Hankoon 9. tammikuuta 2021 M/S Rochefort -aluksella. Viimeiset kaksi veturia toimitettiin Hangon satamaan 28. maaliskuuta 2021 M/S Aramis -aluksella.
Veturit tulivat alun perin Operail Finlandin käyttöön. Vetureille tehtiin Suomessa hyväksyntätestauksia ennen käyttöönottoa kaupallisessa liikenteessä. Kaupallinen liikenne aloitettiin 3. marraskuuta 2020 hiilikuljetuksissa Vainikkalan raja-asemalta Hangon Lappohjaan. Helmikuussa 2023 Dr20-veturit siirtyivät omistajanvaihdoksessa North Rail Oy:lle. Alkuvuodesta 2024 vetureihin lisättiin pidennetyt pakoputket veturien likaantumisen estämiseksi.
Tekniset tiedot

| Numero | EVN-numero | Valmistusvuosi | Toimitettu Suomeen |
| --- | --- | --- | --- |
| 29008 | 92 10 2102 201-4 | 2013 | 23.6.2020 |
| 29009 | 92 10 2102 202-2 | 2013 | 15.9.2020 |
| 29010 | 92 10 2102 203-0 | 2013 | 23.6.2020 |
| 29011 | 92 10 2102 204-8 | 2013 | 28.3.2021 |
| 29012 | 92 10 2102 205-5 | 2014 | 15.9.2020 |
| 29013 | 92 10 2102 206-3 | 2014 | 9.1.2021 |
| 29014 | 92 10 2102 207-1 | 2014 | 9.1.2021 |
| 29015 | 92 10 2102 208-9 | 2014 | 15.9.2020 |
| 29016 | 92 10 2102 209-7 | 2014 | 28.3.2021 |
Aiheesta muualla

Kuvia tai muita tiedostoja aiheesta Dr20 Wikimedia Commonsissa
Suomalaiset veturit ja junayksiköt
Amerikanleopardikoira

| Amerikanleopardikoira |
| --- | --- |

Avaintiedot
Alkuperämaa:  Pohjois-Carolina,  Yhdysvallat
Määrä:  Suomessa ei yhtään
Rodun syntyaika:  1700-luku
Alkuperäinen käyttö:  pienriistan, karhun ja puuman metsästys - puuhun ajava koira
Nykyinen käyttö:  metsästys- ja karjakoira
Muita nimityksiä:  American Leopard Hound, Leopard Cur, American Leopard Cur, Leopard Tree Dog
FCI-luokitus:  ei; AKC: Foundation Stock Service
Ulkonäkö
Paino:  uros 20,5–34 kg, narttu 16–29,5 kg
Säkäkorkeus:  uros 56–68,5 cm, narttu 53–63,5 cm
Väritys:  merle
Amerikanleopardikoira (American Leopard Hound) on yhdysvaltalainen koirarotu. Se ei ole FCI:n tunnustama, mutta American Kennel Club on hiljattain lisännyt sen Foundation Stock Service -luokkaan, mikä vastaa FCI:n Breeds Provisionally Accepted -luokitusta. United Kennel Club luokittelee sen ryhmään Scenthound eli "Ajokoirat". Toisinaan rotu sekoitetaan virheellisesti catahoulanleopardikoiraan, koska molemmista voidaan käyttää nimitystä Leopard Cur.
Ulkomuoto

Amerikanleopardikoira on joko keskikokoinen tai kookas, voimakas, hieman korkeuttaan pidempi cur-tyyppinen metsästyskoira. Sen pää on leveä, otsapenger kohtuullisesti erottuva ja kuono voimakas. Riippuvat korvat ovat korkealle kiinnittyneet ja häntä suora ja pitkä. Karvapeite on tiheä ja ihonmyötäinen.lähde? Väritys ei ole nimestä huolimatta juurikaan leopardin kaltainen, vaan täplikäs samaan tapaan kuin catahoulanleopardikoiralla. Laikut voivat olla sekoitus keltaista, mustaa, brindleä, black & tania, punaista, sinistä ja hiirenharmaata.lähde? Käytännössä väritys on lähinnä merle eri sävyissään. Valkoiset läiskät ja valkoinen kauluri sallitaan, kunhan valkoinen ei ylitä 1/3 koko karvapeitteen väristä.lähde?
Luonne ja käyttäytyminen

Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Amerikanleopardikoiran kykyä olla itse vahingoittamatta ajamaansa riistaa pidetään merkittävänä.lähde? Puuhun ajettavan pienriistan, kuten pesukarhun, lisäksi sillä metsästetään karhua ja puumaa. Lisäksi sitä käytetään karjan ohjaamiseen.
Alkuperä

Amerikanleopardikoira on yksi vanhimmista amerikkalaisista puuhun ajavista koirista. Sen alkuperä juontaa juurensa 1700-luvun alkuun Pohjois-Carolinan itäosiin, mahdollisesti englantilaisten, skotlantilaisten, irlantilaisten, ranskalaisten ja espanjalaisten uudisasukkaiden mukanaan tuomiin koiriin. Erityisesti heidän paimen- ja ajokoiriensa uskotaan vaikuttaneen ensimmäisten leopardikoirien syntyyn. American Kennel Club:n mukaan toinen teoria painottaa erityisesti espanjalaisten konkistadoreiden tuomien koirien vaikutusta, ja mahdollisuutta että nämä risteytyivät meksikolaisten koirien kanssa.
Myöhemmin rotu levisi Kentuckyyn, Oklahomaan, Tennesseehen ja Texasiin. 1900-luvulla siihen sekoittui niin paljon muita koiria, että 1950-luvulla oli vaikea löytää enää puhdasrotuisia yksilöitä. Niihin aikoihin kolme rodunharrastajaa, A.W. Carter, Richard McDuffie ja Leroy Smith kehittivät jalostusohjelman ja perustivat rekisterin pelastaakseen rodun. Vuonna 1959 rodun kasvattajat perustivat American Leopard Cur Breeders Association -yhdistyksen. United Kennel Club hyväksyi rodun vuonna 1998 nimellä Leopard Cur, mutta vaihtoi sen vuonna 2008 muotoon American Leopard Hound. 19. syyskuuta 2012 American Kennel Club hyväksyi sen mukaan Foundation Stock Service-listalleen.
Aiheesta muualla

AKC: American Leopard Hound
American Leopard Breeders Association (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:American Leopard Hound
Käännös suomeksi
Antimonipentasulfidi

| Antimonipentasulfidi> Tunnisteet |
| --- | --- |
CAS-numero:  1315-04-4
PubChem CID:  11338637
Ominaisuudet
Molekyylikaava:  Sb2S5
Moolimassa:  403,87
Ulkomuoto:  Punaoranssi kiteinen aine
Sulamispiste:  75 °C (hajoaa)
Tiheys:  4,12 g/cm3
Liukoisuus veteen:  Ei liukene veteen
Antimonipentasulfidi (Sb2S5) on antimonin ja rikin muodostama epäorgaaninen yhdiste. Yhdistettä käytetään muun muassa väriaineena ja pyrotekniikassa.
Ominaisuudet, valmistus ja käyttö

Huoneenlämpötilassa antimonipentasulfidi on punaoranssia kiteistä ainetta. Koostumukseltaan se on epämääräistä ja koostuu todennäköisesti antimonitrisulfidista ja rikistä. Yhdiste ei liukene veteen, mutta liukenee sekä happoihin että emäksiin.
Antimonipentasulfidia voidaan valmistaa antimonin ja rikin reaktiolla, mutta tavanomaisemmin antimonitrisulfidi reagoi rikin ja natriumhydroksidin kanssa natriumtetratioantimonaatiksi. Natriumtetratioantimonaatin vesiliuoksesta saostetaan antimonipentasulfidia hapoilla.
Antimonipentasulfidia voidaan käyttää muun muassa pigmenttinä, tulitikkujen ja ilotulitteiden valmistamiseen ja reagenssina kumin vulkanointiin.
Pekka Haaviston toiminta al-Holin leiriä koskevassa asiassa

Artikkeli käsittelee ulkoministeri Pekka Haaviston toimien laillisuuden arvioimista asiassa, joka koski Haaviston pyrkimystä siirtää ulkoministeriön konsulipäällikkö Pasi Tuominen toiseen tehtävään ministeriössä. Perustuslakivaliokunta arvioi siirtosuunnitelman oikeudellisuutta joulukuun 2019 ja joulukuun 2020 välisenä aikana.
Loppuvuodesta 2019 uutisotsikoihin nousi ulkoministeriön suunnitelma al-Holin pakolaisleirin Isis-taistelijoiden suomalaisten perheenjäsenten kotiuttamisesta. Kymmenen kansanedustajaa teki 19. joulukuuta 2019 perustuslakivaliokunnalle muistutuksen eli selvityspyynnön ulkoministeri Pekka Haaviston virkatoimien laillisuudesta. Kyse oli Haaviston toimista, jotka liittyivät Syyriassa sijaitsevalla al-Holin leirillä olleiden suomalaisten ja Suomesta sinne kulkeutuneiden lasten ja naisten kotiuttamishankkeeseen.
Perustuslakivaliokunta antoi asiassa mietinnön 9. joulukuuta 2020, jossa se katsoi, että Haavisto ei ole menetellyt virkatoimissaan perustuslaissa tarkoitetulla tavalla lainvastaisesti yrittäessään siirtää ministeriön konsulipäällikön toiseen tehtävään. Haaviston menettelyä oli kuitenkin pidettävä hallintolain ja ulkoasianhallintolain vastaisena ja siten moitittavana.
Tapahtumainkulkua

Haavisto kertoi 2. elokuuta 2019 Suomen viestittäneen kurdeille, että al-Holin pakolaisleirin Syyriassa olevilla Suomen kansalaisilla on oikeus palata kotimaahansa. Hänen mukaansa tarvittavat matkustusasiakirjat voidaan kirjoittaa esimerkiksi 300 kilometrin päässä al-Holin leiriltä Irakin Erbilissä, mikäli leirillä olevat Suomen kansalaiset onnistuvat pääsemään sinne. Kotimatkansa he maksaisivat sen jälkeen itse.
Ilta-Sanomien mukaan ”Operaatio Korpi” oli ulkoministeriön salainen suunnitelma, jonka tarkoituksena oli syksyllä 2019 kotiuttaa al-Holin pakolaisleirillä olevat Isis-taistelijoiden puolisoiden suomalaislapset Suomeen ilman äitejään. Ilta-Sanomien mukaan ulkoministeri Haavisto yritti taivutella ulkoministeriön konsulipäällikköä Pasi Tuomista kotiuttamaan Isis-lapset ulkoministeriön kustannuksella ja vaati Tuomista tekemään päätöksen omissa nimissään, johon Tuominen ilmoitti, ettei vastuullisena yksittäisenä virkamiehenä voi toteuttaa lakeja ja kansainvälisiä sopimuksia rikkovaa operaatiota. Tuominen itse ei väitettyä tapahtumankulkua vahvistanut. Haaviston mukaan tällaista suunnitelmaa ei ole ollut ja siirto oli tehtävien normaalia kiertoa. Haaviston mukaan ulkoministeriö on toiminut asiassa oikeuskanslerin lokakuussa antaman päätöksen pohjalta. Sen mukaan hallituksen on pyrittävä kansainvälisen oikeuden ja konsulipalvelulain mukaisesti kotiuttamaan ainakin lapset. Ulkoasiainvaliokunnan enemmistön mukaan Haaviston selvitys oli riittävä, tosin puheenjohtaja Mika Niikon mukaan selitys ei ollut aukoton. Haaviston väitetystä toiminnasta tehtiin useita kanteluita ja rikosilmoitus virkavelvollisuuden rikkomisesta. Myöhemmin Haavisto ilmoitti, että Tuominen saa jatkaa tehtävässä.
Ulkoasiainhallinnon virkailijayhdistyksen puheenjohtaja Jukka Parikka kertoi 8. joulukuuta 2019, että ulkoministeriön henkilöstön luottamus ulkoministeri Haavistoon oli horjunut pahasti. Hän ei muistanut vuodesta 1985 alkaneen virkauransa aikana kenenkään toisen ministerin saaneen osakseen yhtä laajaa epäluottamusta ministeriön sisällä. Tämä liittyi ministeriön sisällä erimielisyyksiin siitä, kuinka suomalaisten avustamisesta al-Holin pakolaisleirillä pitäisi päättää. Pasi Tuominen arvosteli Helsingin Sanomien haastattelussa Haaviston johtamistapaa ja sanoi, että ministeriössä on pelon ilmapiiri.
Kotiutussuunnitelmista ei oltu tehty julkista poliittista päätöstä, mutta toimintalinja käsiteltiin hallituksen iltakoulussa 31. lokakuuta Haaviston suullisen esityksen perusteella. Poliisiylijohtaja Seppo Kolehmainen vahvisti 12. joulukuuta 2019, että suomalaisten palautukset suunniteltiin 9. joulukuuta alkavalle viikolle.
Poliisi ilmoitti 21. joulukuuta 2019, että kaksi suomalaislasta oli tuotu Suomeen al-Holin leiriltä.
Tapahtumainkulkua > Oppositiopuolueiden välikysymys

Oppositiopuolueet jättivät 11. joulukuuta 2019 välikysymyksen al-Holin kotiuttamistoimista, hallituksen päätöksenteosta ja ulkoministeri Haaviston toiminnasta. Täysistunnossa 18. joulukuuta 2019 Haavisto sai eduskunnan luottamuksen äänin 110–79. Haaviston toiminnan laillisuutta tutkittiin perustuslakivaliokunnassa.
Tapahtumainkulkua > Käsittely perustuslakivaliokunnassa

Haaviston toimia alettiin tutkia perustuslakivaliokunnassa kymmenen kansanedustajan tekemän muistutuksen perusteella. Muistutuksen allekirjoitti viisi perussuomalaista, neljä kokoomuslaista ja yksi kristillisdemokraattien kansanedustaja, jotka pyysivät tutkimaan, onko Haavisto painostanut viranhaltijoita tekemään lainvastaisia päätöksiä. Lisäksi muistuksessa pyrittiin selvittämään, oliko Haavisto menetellyt lainmukaisesti al-Holin erityisedustajan nimittämisessä ja konsulipäällikön tehtävien muuttamisessa sekä jättäessään asian tuomatta valtioneuvoston yleisistuntoon.
Valtioneuvosto päätti lasten kotiuttamisesta vasta joulukuussa, minkä jälkeen kaksi orpolasta tuotiin leiriltä Suomeen. Perustuslakivaliokunta kuuli 14. tammikuuta 2020 Haavistoa ja Tuomista kumpaakin erikseen yli kaksi tuntia. Kertomuksissa oli ristiriitaisuuksia ja valiokunta päätti pyytää lisäselvityksiä ulkoministeriöstä. Eduskunnan perustuslakivaliokunta päätti yksimielisesti 19. helmikuuta 2020 pyytää valtakunnansyyttäjältä esitutkintaa siitä, oliko Haaviston tarkoitus päästä eroon eri mieltä olleesta virkamiehestä siirtämällä hänet toisiin tehtäviin. Helsingin Sanomat uutisoi 8. heinäkuuta 2020, että Keskusrikospoliisi epäilee Haavistoa virkarikoksesta ja yhteistoimintavelvoitteen rikkomisesta. Haavisto on esitutkinnassa kiistänyt syyllistyneensä rikokseen. Esitutkinnan aineisto on toimitettu perustuslakivaliokunnalle, ja eduskunta päättää syyttämisestä valtakunnanoikeudessa sen jälkeen, kun perustuslakivaliokunta on antanut asiassa mietinnön.
Perustuslakivaliokunta antoi asiassa mietinnön 9. joulukuuta 2020, jossa se katsoi, että Haavisto ei ole menetellyt virkatoimissaan perustuslaissa tarkoitetulla tavalla lainvastaisesti yrittäessään siirtää ministeriön konsulipäällikön toiseen tehtävään. Valiokunnan mukaan perustuslain ministerisyytteen nostamiselle asetettu korotettu syyksiluettavuusvaatimus edellyttää tahallisuutta tai törkeää huolimattomuutta, mikä ei asiassa täyty. Haaviston menettelyä on kuitenkin pidettävä hallintolain ja ulkoasianhallintolain vastaisena ja siten moitittavana. Vihreät tekivät mietintöön vastalauseen. Perustuslakivaliokunnan kuulemat asiantuntijat olivat asiasta erimielisiä.
Tapahtumainkulkua > Rydmanin ja Vestmanin kaksoisroolit

Perustuslakivaliokunnan jäsenistä Wille Rydman ja Heikki Vestman toimivat kaksoisroolissa: he olivat sekä Haavistoa vastaan tehdyn muistutuksen allekirjoittajia että saman aikaan perustuslakivaliokunnan jäseniä. Rydmanin ja Vestmannin toiminta ei ollut lainvastaista, eivätkä he olleet esteellisiä ratkaisemaan tapausta pertustuslakivaliokunnassa. Oikeuskansleri Tuomas Pöystin mukaan mahdollisuus tällaiseen kaksoisrooliin pitäisi kuitenkin tulevaisuudessa estää perustuslakia muuttamalla.
Iltalehden mielipidekyselyt

Iltalehden 11.–13. joulukuuta 2019 teettämässä kyselyssä 53 prosenttia suomalaisesta aikuisväestöstä oli sitä mieltä, että Haavisto toimi väärin yrittäessään edistää al-Holin lasten tuomista Suomeen ilman hallituksen poliittista päätöstä ja jättämällä kertomatta asioita muille poliittisille toimijoille ja julkisuuteen. 32 prosenttia oli sitä mieltä, että Haavisto toimi oikein yrittäessään hoitaa vaikeaa ja poliittisesti tulenarkaa tilannetta lasten oikeuksia ajatellen, vaikka käyttikin poikkeuksellisia menetelmiä.
Perustuslakivaliokunnan mietinnön julkistamisen jälkeen Iltalehden tekemässä kyselyssä 50 prosenttia suomalaisista oli sitä mieltä, että Haaviston pitäisi erota tehtävästään, 35 prosentin mielestä Haavistolla ei ollut syytä erota ja loput 15 prosenttia ei osannut sanoa kantaansa. Kyselyn virhemarginaali oli noin 2,7 prosenttia suuntaansa.
Aiheesta muualla

Perustuslakivaliokunnan mietintö PeVM 26/2020 vp
Antimonitrijodidi

| Antimonitrijodidi |
| --- | --- |


Tunnisteet
CAS-numero:  7790-44-5
PubChem CID:  24630 ja 11699005
Ominaisuudet
Molekyylikaava:  SbI3
Moolimassa:  502,46
Ulkomuoto:  Punainen kiteinen aine
Sulamispiste:  170,5 °C
Kiehumispiste:  401 °C 
Tiheys:  4,92 g/cm3
Liukoisuus veteen:  Reagoi veden kanssa
Antimonitrijodidi (SbI3) on antimonin ja jodin muodostama epäorgaaninen molekyyliyhdiste. Sitä voidaan käyttää katalyyttinä orgaanisen kemian synteeseissä.
Ominaisuudet, valmistus ja käyttö

Huoneenlämpötilassa antimonitrijodidi on punaista kiinteää ainetta. Yhdisteen alkeiskoppi on romboedrinen. Antimonitrijodidi hydrolysoituu veden vaikutuksesta antimonioksijodidiksi, mutta liukenee muun muassa etanoliin, asetoniin ja bentseeniin. Yhdiste muodostaa komplekseja useiden Lewis-emästen kanssa.
Antimonitrijodidia voidaan valmistaa kuumentamalla antimonia ja jodia. Toinen tapa on antimonitrikloridin ja vismuttitrijodidin reaktio.
Antimonitrijodidia voidaan käyttää katalyyttinä eetterien ja piperidiinien valmistuksessa.
Antioquia-luokka

| Antioquia-luokka |
| --- | --- |


Tekniset tiedot
Uppouma:  1 238 t (standardi) 1 588 t (kuormattu)
Pituus:  98,45 m (kokonaispituus)
Leveys:  9,44 m
Syväys:  2,74 m
Koneteho:  33 000 shp
Nopeus:  36 solmua
Miehistöä:  147
Aseistus
Meritorjunta:  4 × 4,7″ tykkiä 8 × 21″ torpedoputkea 20 miinaa
Ilmatorjunta:  3 × 40 mm ilmatorjuntatykkiä
Antioquia-luokka oli Kolumbian laivaston hävittäjäluokka, johon kuului kaksi alusta. Alukset tilattiin Yarrow Shipbuildersilta. Alukset olivat alun perin Portugalin 12. kesäkuuta 1931 tilaamat Douro-luokan alukset Tejo ja Douro. Kuitenkin Kolumbian ja Perun poliittisen tilanteen kiristyessä Kolumbia totesi olevansa ilman laivastoa, joka suojelisi maan pitkää sekä Karibianmeren että Tyynenmeren rannikkoa. Kolumbia pyysi apua Portugalilta, joka tarjosi mahdollisuuden lunastaa valmistumassa olevat aluksensa. Alusten hankinta tasapainotti alueen tasapainoa Perun hankittua vuonna 1933 Virosta kaksi hävittäjää.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ARC Antioquia | Yarrow Shipbuilders | - | 10. toukokuuta 1933 | 24. helmikuuta 1934 | poistettu 1961 |
| ARC Caldas | Yarrow Shipbuilders | - | 18. marraskuuta 1933 | 16. toukokuuta 1934 | poistettu 1961 |
Magnitudi (tähtitiede)

| Näennäisiä kirkkauksia m |
| --- | --- |
Aurinko: −26,73
täysikuu: −12,6
Venus kirkkaimmillaan: −4,4
Sirius: −1,46
Vega: 0*
Deneb: +1,26
himmeimmät havaittavat tähdet valosaasteisessa kaupungissa: +3,0
himmeimmät paljain silmin havaittavat tähdet: noin +6
kvasaari 3C 273: +12,8
8 metrin teleskoopilla havaittavat himmeimmät kohteet: +27,0
himmeimmät Hubble-teleskoopilla havaittavat tähdet: +30
Absoluuttisia kirkkauksia M
kvasaari 3C 273: −26,1
Linnunrata: −20,9
Deneb: −7,2
Vega: +0,58
Sirius: +1,45
Aurinko: +4,83*
Aurinkokunnan kohteiden absoluuttisia kirkkauksia M **
täysikuu: +30,4
Venus kirkkaimmillaan: +29,9
* referenssiarvo, ** harvoin käytössä, mittaustapa eroaa tähdistä: 
Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
n
k
Magnitudi eli suuruusluokka on tähtitieteessä käytetty laaduton suure, jolla ilmaistaan tähden tai muun taivaankappaleen kirkkauslähde?. Magnitudi ilmaistaan käänteisellä logaritmisella asteikolla, jonka kantaluku on 1001/5 ≈ 2,51. Kirkkaiden kohteiden magnitudi on pienempi kuin himmeiden, ja aivan kirkkaimpien tähtien magnitudi on negatiivinen. Esim. Sirius on kirkkaudeltaan −1,46.
Muiden kuin pistemäisten kohteiden kirkkaus voidaan ilmaista joko kokonaismagnitudina tai pintakirkkautena. Pintakirkkaus ilmoitetaan yleensä magnitudeina neliökaarisekuntia kohti (mag/arc-sec2).